
Халықтың санитариялық-
эпидемиологиялық
саламаттылығы
саласындағы тергеп-тексеру
қағидаларына
7-қосымша

Тергеп-тексеру жүргізу нәтижелері туралы ақпарат

1.Тергеп-тексеру жүргізудің негізі: (А16.0) «Инфильтративті өкпе туберкулезі, 2 жақты туберкулездік плеврит, МБТ+» ауруын тіркеу тіркеу бойынша  инфекциялық және паразиттік ауру, улану туралы 2026ж. 21.07. № 11 шұғыл хабарлама;
2.Тергеп-тексеру жүргізетін бақылау және қадағалау органы: «ҚР ДСМ СЭБК СҚО СЭБД Айыртау аудандық санитариялық-эпидемиологиялық бақылау басқармасы» РММ;
3.Тартылған сарапшылар (деректерді пайдалануға келісім): тартылған жоқ;
4. Тергеп-тексеру жүргізу мерзімі: 2026 жылғы 23.07. бастап  2026 жылғы 20.08. қоса аралықта;
5. Тергеп-тексеру жүргізген  жеке және (немесе) заңды тұлғалар: аудан ауруханасының дәрігерлік емханасы;
6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты: Балалардың ауру жұқтыру көзін анықтау мақсатында Манту сынамасына алғаш рет оң реакциясы анықталған балалардың ата-аналары туберкулезге тексерілмейді, бұл «Туберкулездің алдын алу іс-шараларының қағидаларын бекіту туралы» Қазақстан Республикасы Денсаулық сақтау министрлігінің 2020 жылғы 30 қарашадағы № ҚР ДСМ-214/2020 бұйрығының 2-тарауының 107-тармағын бұзу болып табылады. Туберкулезге рентгенологиялық күдік болған жағдайда, молекулалық-генетикалық әдіс пен қақырықтың микроскопиясының нәтижелері теріс болған, пациентке диагнозды нақтылау үшін фтизиатр-дәрігердің кеңесі жүргізілмеген, бұл «Туберкулездің алдын алу іс-шараларының қағидаларын бекіту туралы» Қазақстан Республикасы Денсаулық сақтау министрлігінің 2020 жылғы 30 қарашадағы № ҚР ДСМ-214/2020 бұйрығының 2-тарауының 73-тармағын бұзу болып табылады. Бактерия бөлетін туберкулез ауруының ошағында байланыста болған адамдарды тексеру жүргізілмеген, бұл «Инфекциялық аурулардың (туберкулез) алдын алу жөніндегі санитариялық-эпидемияға қарсы, санитариялық-профилактикалық іс-шараларды ұйымдастыруға және жүргізуге қойылатын санитариялық-эпидемиологиялық талаптар» санитариялық қағидаларын бекіту туралы Қазақстан Республикасы Денсаулық сақтау министрінің міндетін атқарушысының 2022 жылғы 28 наурыздағы № ҚР ДСМ -29 бұйрығының 42-тармағының 2-тармашасын бұзу болып табылады;
7. Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе) заңды тұлғалар: жеке тұлға;
8. Қабылданған шаралар: ҚР ӘҚБтК 425-бабының 1-бөлігі бойынша әкімшілік құқық бұзушылық туралы хаттама толтырылды.

